Pilvevaataja ütleb: sau misteed?  Leen ütleb: vaatasin superstaari. Täielik huumor ikka   sa?  Pilvevaataja ütleb: käisin teatris just  Leen ütleb: oo, mida vaatamas?  Pilvevaataja  ütleb: Kas ma olen nüüd elus? draamas, lagle/nurklik http://www.draamateater.ee/index.php?lk=15&show=364  Leen ütleb: ja kuidas?  Pilvevaataja ütleb: mm…no tekst on mulle juba esimest hetkest meeldinud…..  Leen ütleb: aga?  Pilvevaataja ütleb: mulle tundub, et kõik näitlejad pole sellest täpselt aru saanud. jan uuspõld ja margus prangel on lihtsalt liiga vanad. lihtsalt teine põlvkond. ega see  polegi nende süü, et nad vanad on   kuid mul on tunne, et rõhud oleksid olnud justkui valedes kohtades.  Leen ütleb: jah. mhmh. sest olenemata sellest, et tekst on puhtalt postdramaatiline teater, siis ikkagi tekst on siin väga oluline. läheb selles lavastuses liigselt kaotsi. müra liiga palju tekitatud.  Pilvevaataja ütleb: aga….seda põlvkondade teemat jätkates - just hiljuti lugesin  vikerkaarest alan kirby teksti postmodernismi surmast. ta väidab, et lõhe põlvkondade vahel läheb 1980ndast aastast. et need, kes enne sündinud, ei saagi aru, millest meie siis hiljemsündinutena räägime.  Leen ütleb: mnjaa, samas Kirby kirjeldatava situatsiooni kontekst on teine. Läänes võibki nii olla. arvesta ikka sellega, et meie sinuga (ja nurklik ka) oleme ju nõukogude eesti lapsed.  Pilvevaataja ütleb: seda muidugi, kuid tehnoloogia kasutamises (kirby väidab just, et praegusel digimodernistlikul  ajastul on kultuur muutunud vastuvõtjakeskseks erinevalt postmodernismi autorikesksusest. Praegu võib igaüks erinevatel saitidel klikkides või telefoniga telesaatesse helistades määrata, kuidas "tekst" edasi läheb. Mis sellest, et tegelikult on see näiline) oleme me eestis teinud sellise hüppe, et võiksime ikka rääkida suurest põlvkondade erinevusest. Ühed on tunde facebookis, teised loevad lihtsalt online-uudiseid ja teevad pangaülekandeid. kuigi see lavastus ei taandu vaid tehnoloogiale, siis tuleb ju  tunnistada, et meie sinuga oleme ka palju pealiskaudsemad, infonäljas ja mitte millessegi süvenevad. "ma ei ole usklik, aga budismi põhimõtted on mulle sümpaatsed".  Leen ütleb: nojah. et siis sinu jaoks hakkasid lavastuse probleemid näitlejate valikust?  Pilvevaataja ütleb: kahjuks küll. lihtsalt endavanuste näitlejate suust oleks rohkem uskunud teksti: et laheda vastand on mittelahe ja et selleks ei saa, vaid ollakse.  Leen ütleb: kas tahad siis öelda, et vanemad inimesed ei olegi võimelised  sellest tekstist aru saama? siis me räägime ju noorteteatrist…..  Pilvevaataja ütleb: ei, mitte seda. lihtsalt vahel kahtlen, kas see on üldse teatritekst. kõige paremini kõlas ta ikkagi seal "esimesel lugemisel" draamateatris, kus seda kõige vähem "lavastatud" oli.  Leen ütleb: kuigi tuleb tunnistada, et lagle on siiski leidlik olnud. Postdramaatiline tekst annabki tihti lavastajale nii vabad käed, et sellesse on kerge ära kaduda.  Pilvevaataja ütleb: mulle tunduski, et kuna tekst ise ei ole  väga kindlalt struktureeritud (peale mängude mängimise liini), siis oleks lavastus ise nõudnud kindlamat struktureeritust. kuidagi harali ja hajali on see lavastus. Ikkagi meie põlvkonnale on see väga oluline tekst. muide, mängime mängu!  Leen ütleb: mis mängu?  Pilvevaataja ütleb: tead küll, seda, mida me madisega ükskord peol igavusest mängima hakkasime - vali kolmest halvast vähem halb  Leen ütleb: ????  Pilvevaataja ütleb: no tead küll. Näiteks - noh, mis sa  valiksid: a) terve elu ühes kohas, kuhugi liikuda ei saa. b) pead iga nädala aja tagant elukohta vahetama, kogu aeg erinevatesse linnadesse kolima c) saad elada, kus tahad ja reisida, kuhu tahad, aga kogu aeg on sama inimene kaasas. käib wc-s ka sinuga   Leen ütleb: mis mõttes? no kes see inimene oleks siis? äkki on keegi normaalne?  Pilvevaataja ütleb: äh, sa rikud mängu ära. hüpoteetiliselt  kujuta ette, ega siin reaalusega pole midagi pistmist. lihtsalt vali, ma ei tea, hetkeemotsiooni ajendil.  Leen ütleb: b muidugi. ma tegin nalja. lol. kuidas sa saad ilma irooniata elada?  Pilvevaataja ütleb: aaaarghh, säh sulle elektroonilist suhet!  Leen ütleb: tsauki  Pilvevaataja ütleb: sau